Cytundeb benthyca cyfarpar codi sbwriel

Mae Cadwch Gymru’n Daclus a’ch awdurdod lleol yn ystyried iechyd a diogelwch o ddifrif ac mae angen ichi lenwi’r ffurflen hon a’i dychwelyd drwy e-bost i reolwr yr hyb **bob tro** y byddwch yn benthyca’r cyfarpar. Mae angen inni gasglu manylion cyswllt er mwyn monitro benthyciadau’r cyfarpar a mesur effeithiolrwydd y cynllun.

Bydd y manylion cyswllt a roddir yn cael eu cadw’n ddiogel a dim ond rhwng Rheolwr yr Hyb a Cadwch Gymru’n Daclus y byddant yn cael eu rhannu. Efallai y byddant hefyd yn cael eu defnyddio at ddibenion gweinyddol yr yswiriant a ddarperir, ac os oes angen, byddant yn cael eu rhannu â’r brocer a’r cwmni yswiriant. Caiff y ffurflen ei dileu ar ddiwedd y digwyddiad codi sbwriel, pan fydd y cyfarpar wedi ei ddychwelyd i’r hyb yn ddiogel a phan fydd ystadegau’r digwyddiad wedi eu darparu. Nid yw Cadwch Gymru’n Daclus yn rhannu data â neb arall.

Rwyf wedi darllen y Canllawiau a’r wybodaeth Iechyd a Diogelwch a ddarparwyd gan Cadwch Gymru’n Daclus ac yn cytuno i’w dilyn ac i gynnal sesiwn friffio cyn y digwyddiad[[1]](#footnote-1) gyda phawb sy’n bresennol. Rwyf yn deall y bydd unrhyw wyriadau oddi wrth hyn yn golygu na fydd aelodau o’r digwyddiad codi sbwriel wedi eu cynnwys yn yr yswiriant.

Rwyf yn cytuno i lenwi’r ffurflen asesiad risg a ddarperir gan Cadwch Gymru’n Daclus. Rwyf yn deall bod hyn yn ofynnol er mwyn sicrhau bod y digwyddiad wedi’i gynnwys o dan yr yswiriant.

Rwyf yn cytuno i ddarparu gwybodaeth am y digwyddiad i Reolwr yr Hyb pan fyddaf yn dychwelyd y cyfarpar.

Rwyf yn cytuno i drefnu casgliad gwastraff â’r awdurdod lleol (os oes angen)

Byddaf yn sicrhau fy mod wedi cael caniatâd y tirfeddiannwr ac wedi trefnu casgliad gwastraff ag ef

*D.S. ar dir cyhoeddus, e.e. parciau, traethau ymdrochi a phriffyrdd mabwysiedig, bydd angen trefnu’r casgliad gwastraff â’r awdurdod lleol*

Meddyliwch yn ofalus am leoliad eich digwyddiad codi sbwriel. Sicrhewch fod pawb sy’n cymryd rhan yn cael eu briffio ac yn deall yr angen i weithredu mewn modd diogel. Byddwch yn arbennig o ofalus ger ffyrdd a chadwch lygad barcud ar unrhyw blant sy’n cymryd rhan. Mae’n bwysig gwisgo esgidiau cadarn a **pheidio byth** â defnyddio eich dwylo noeth i godi unrhyw wastraff – defnyddiwch y codwyr sbwriel a ddarperir yn unig. Defnyddiwch y canllawiau gan eu bod yn cynnwys llawer o gyngor da i’ch helpu i gynllunio’ch digwyddiad codi sbwriel yn ddiogel.

**Manylion cyswllt**

|  |
| --- |
| Enw: |
| Cyfeiriad: |
| Rhif cyswllt: |
| Cyfeiriad e-bost: |
| Enw’r grŵp / ysgol / busnes neu sefydliad: |

**Manylion y digwyddiad**

|  |  |
| --- | --- |
| Dyddiad y digwyddiad codi sbwriel; | |
| Lleoliad y digwyddiad codi sbwriel; | |
| Amcangyfrif o nifer y cyfranogwyr; | |
| Man gollwng bagiau sbwriel; | |
| \*Y dyddiad a ffefrir ar gyfer casglu’r cyfarpar: | \*Y dyddiad a ffefrir ar gyfer dychwelyd y cyfarpar: |

*\*I’w drafod a’i gytuno gyda rheolwr yr hyb, yn ddibynnol ar nifer y cyfarpar sydd ar gael*

|  |  |
| --- | --- |
| **Eitem** | **Y nifer sydd eu hangen** |
| Codwyr sbwriel |  |
| Cylchoedd |  |
| Festiau gwelededd uchel |  |

**Manylion benthyca cyfarpar**

**Cyswllt eich awdurdod lleol**

|  |  |
| --- | --- |
| Enw | Brian Mogford / Michael Roberts |
| Rhif ffôn | BM 07887 932066 / MR 01267 225806 |
| E-bost | [prideinyourpatch@carmarthenshire.gov.uk](mailto:prideinyourpatch@carmarthenshire.gov.uk) |

**Benthyca a dychwelyd cyfarpar**

Cyfrifoldeb y benthyciwr yw dychwelyd yr eitemau a fenthycwyd erbyn y dyddiad y cytunwyd arno, yn eu cyflwr gwreiddiol. Mae’n bosibl y bydd yn rhaid talu am unrhyw doriadau/colledion. Disgwylir i fenthycwyr roi gwybod i’r sawl sy’n rhoi benthyg o unrhyw ladrad, colled neu ddifrod cyn gynted â phosibl i leihau’r risg o darfu ar fenthycwyr eraill.

Caiff y cyfarpar ei fenthyca am ddim a’i ariannu gan Lywodraeth Cymru. Mae angen inni ddangos bod yr hybiau yn gweithio’n effeithiol, yn gwneud gwahaniaeth a bod gwerth eu hariannu, felly bydd angen rhywfaint o wybodaeth arnom am eich digwyddiad.

Mae’n rhaid inni roi gwybod i’r awdurdod lleol ble y gadawyd y bagiau hefyd. **Eich cyfrifoldeb chi** yw cysylltu â’r awdurdod lleol i drefnu ble i adael y bagiau llawn fel y gall eu staff eu casglu (os oes angen).

**Hyrwyddo eich digwyddiad**

Er mwyn ein helpu i ddangos effaith yr hybiau, byddem yn ddiolchgar pe gallech bostio lluniau o’ch digwyddiad ar y cyfryngau cymdeithasol. Sicrhewch fod pawb wedi rhoi caniatâd yn gyntaf (mae hyn yn arbennig o bwysig ar gyfer pobl o dan 18 mlwydd oed).

Tagiwch **@Keep\_Wales\_Tidy** yn eich postiadau

**Manylion y digwyddiad (i’w cwblhau ar ôl dychwelyd y cyfarpar)**

Mae angen rhoi manylion y digwyddiad, gan gynnwys nifer y cyfranogwyr, faint o sbwriel a gasglwyd ac ati, i reolwr yr hyb. Gofynnir i chi ddarparu’r wybodaeth ganlynol pan fyddwch yn dychwelyd y cyfarpar;

|  |  |  |  |
| --- | --- | --- | --- |
| Nifer y cyfranogwyr |  | Nifer y bagiau gwastraff cyffredinol a gasglwyd |  |
| Nifer yr oriau a dreuliwyd |  | Nifer y bagiau ailgylchu a gasglwyd |  |
| Lleoliad y digwyddiad |  | Yr eitem fwyaf anarferol y daethpwyd o hyd iddi |  |

Byddem yn ddiolchgar pe gallech ddarparu dyfyniad ar ôl y digwyddiad hefyd y gallwn ei ddefnyddio yn ein cyhoeddusrwydd (nodwch isod)

Enw:

Dyfyniad:

1. Darperir gwybodaeth am y digwyddiad yn y bag cyfarpar [↑](#footnote-ref-1)